***Θέμα: «Ενημέρωση για τη διαδικασία υποβολής αιτήσεων συμμετοχής στους δημοτικούς βρεφονηπιακούς σταθμούς για τους κατόχους voucher»***

Ο Δήμος Ηρακλείου ενημερώνει τους νόμιμους εκπροσώπους των βρεφών και νηπίων ότι την **Τετάρτη 14 Αυγούστου 2024** θα ανακοινωθούν τα οριστικά αποτελέσματα του προγράμματος *«Προώθηση και υποστήριξη παιδιών για την ένταξή τους στην προσχολική εκπαίδευση και για την πρόσβαση παιδιών σχολικής ηλικίας και εφήβων ατόμων με αναπηρία σε υπηρεσίες δημιουργικής απασχόλησης για την περίοδο 2024-2025*» στην ιστοσελίδα της Ε.Ε.Τ.Α.Α. ([www.eetaa.gr](http://www.eetaa.gr)).

Ειδικότερα, οι αιτούντες θα έχουν τη δυνατότητα να δουν τα αποτελέσματα των αιτήσεων τους μέσω της ειδικής εφαρμογής της ιστοσελίδας της ΕΕΤΑΑ, χρησιμοποιώντας τους κωδικούς – διαπιστευτήρια της Γενικής Γραμματείας Πληροφοριακών συστημάτων Δημόσιας Διοίκησης (ΓΓΠΣΔΔ) του Υπουργείου Ψηφιακής Διακυβέρνησης (κωδικοί taxisnet).

Ακολούθως, οι δικαιούχοι του προγράμματος (κάτοχοι αξίας τοποθέτησης – voucher) που επιθυμούν την εγγραφή των παιδιών στους δημοτικούς βρεφονηπιακούς σταθμούς θα πρέπει να υποβάλλουν αίτηση συμμετοχής συνοδευόμενη με τα απαιτούμενα δικαιολογητικά ΜΟΝΟ ΗΛΕΚΤΡΟΝΙΚΑ **από 14/08/2024 και ώρα 18:00** **έως KAI 20/08/2024 και ώρα 23:59** στην εξής εφαρμογή που θα είναι διαθέσιμη στην ιστοσελίδα του Δήμου Ηρακλείου:

[**https://www.heraklion.gr/municipality/aithsh/aithsh.html**](https://www.heraklion.gr/municipality/aithsh/aithsh.html)

Επισημαίνεται ότι ο νόμιμος εκπρόσωπος θα πρέπει να είναι το ίδιο άτομο που έχει υποβάλει αίτηση συμμετοχής στο συγκεκριμένο πρόγραμμα και οφείλει να υποβάλλει συνημμένα τα κάτωθι αναφερόμενα δικαιολογητικά:

**α.Το έντυπο του voucher** ΚΑΙ

**β.Την** **καρτέλα όπου αναγράφονται τα μόρια.**

(για να δείτε ένα παράδειγμα της καρτέλας μορίων πατήστε ->[**ΕΔΩ**](https://dopafmai.gr/images/prosxoliki-agwgi/%CE%95%CE%A3%CE%A0%CE%91/%CE%BA%CE%B1%CF%81%CF%84%CE%B5%CE%BB%CE%B1%CE%BC%CE%BF%CF%81%CE%B9%CF%89%CE%BD.png)<-)

Τα προαναφερόμενα δικαιολογητικά θα είναι διαθέσιμα στην ηλεκτρονική ιστοσελίδα της Ε.Ε.Τ.Α.Α. Α.Ε κατά την ημερομηνία ανάρτησης των οριστικών αποτελεσμάτων του προγράμματος (14/08/2024).

Περαιτέρω, επισημαίνονται τα εξής:

1. Οι οριστικοί πίνακες επιλογής των αιτήσεων συμμετοχής θα καταρτιστούν αποκλειστικά με βάση τη μοριοδότηση της Ε.Ε.Τ.Α.Α Α.Ε. Η υποβολή αίτησης δεν συνεπάγεται την επιλογή των δικαιούχων του προγράμματος στους δημοτικούς βρεφονηπιακούς σταθμούς.
2. Οι δικαιούχοι του προγράμματος μπορούν να δηλώσουν έως και τρείς (3) βρεφονηπιακούς σταθμούς της επιλογής τους. Η τελική κατάταξη και η τοποθέτηση στις αντίστοιχες δομές θα πραγματοποιηθεί βάσει της μοριοδότησης της Ε.Ε.Τ.Α.Α. Α.Ε όπως αναγράφεται στην καρτέλα των μορίων. Η δήλωση κατά σειρά προτεραιότητας δεσμεύει τον/ την αιτούντα/ αιτούσα και δεν είναι δυνατή η μετακίνηση των νηπίων ή και βρεφών σε άλλη δομή μετά την ανάρτηση του πίνακα των οριστικών αποτελεσμάτων.
3. Το σύνολο των απαιτούμενων δικαιολογητικών πρέπει να αναρτηθούν αποκλειστικά σε μορφή pdf (upload σε μορφή pdf).
4. Αξιολογούνται, μόνο οι αιτούντες που έχουν υποβάλει οριστικοποιημένη αίτηση με όλα τα απαιτούμενα έγγραφα και στοιχεία. Σε οποιαδήποτε άλλη περίπτωση οι αιτούντες/αιτούσες θα απορρίπτονται.
5. Οι αιτούντες/αιτούσες είναι υπεύθυνοι για την ορθή υποβολή της αίτησης τους και των απαιτούμενων δικαιολογητικών στοιχείων. Ιδιαίτερη προσοχή απαιτείται από τους δικαιούχους έτσι ώστε το επισυναπτόμενο voucher να είναι της σχολικής περιόδου 2024-2025 καθώς και της Περιφέρειας Κρήτης, σε διαφορετική περίπτωση δεν είναι εφικτή η ενεργοποίηση του.
6. Η υποβολή της αίτησης συμμετοχής δεν δεσμεύει τους δικαιούχους οι οποίοι διατηρούν το δικαίωμα να απευθυνθούν σε οποιαδήποτε άλλη δομή της επιλογής τους. Αποκλειστικά η υπογραφή της σύμβασης και από τα δυο συμβαλλόμενα μέρη (Φορέα και νόμιμο εκπρόσωπο) δεσμεύει τους δικαιούχους του προγράμματος.
7. Οι προσφερόμενες θέσεις στους δημοτικούς βρεφονηπιακούς σταθμούς θα καλυφθούν κυρίως από κάτοχους αξίας τοποθέτησης - voucher.

Ο Δήμος Ηρακλείου μετά την ολοκλήρωση της διαδικασίας αξιολόγησης των αιτήσεων συμμετοχής θα προβεί σε νέα ανακοίνωση αναφορικά με την ημερομηνία ανάρτησης των οριστικών αποτελεσμάτων καθώς και τη διαδικασία εγγραφής των ωφελούμενων βρεφών και νηπίων στους δημοτικούς βρεφονηπιακούς σταθμούς.